stanford-oval/wikipedia huggingface dataset:
פטרובקה
הערות שוליים

↑  https://www.mos.ru/en/news/item/29725073/
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
פסגת נייפייר

| --- | --- |

פסגת נאפייר (מימין). מבט מהר פריזלנד
 מידע כללי
 מיקום:  אזור הברית האנטארקטית,
 קואורדינטות:  62°40′17″S 60°19′30″W﻿ / ﻿62.6715°S 60.3251°W﻿ / -62.6715; -60.3251
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהפסגת נייפייר(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהפסגת נייפייר(למפת חצי האי האנטארקטי רגילה) בסיס חנרל ברנרדו אוהיגינס ריקלמהפסגת נייפייר(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהפסגת נייפייר
 
מפה טופוגרפית של האי ליווינגסטון והאי סמית'.
פסגת נייפייר או פסגת נאפייר (באנגלית: Napier Peak) היא פסגה שאינה מכוסה קרח, בחצי האי הרד באי ליווינגסטון באיי שטלנד הדרומיים, שבאנטארקטיקה.
גובהה של הפסגה 380 מטרים מעל פני הים.
אוכף הררי מכוסה קרח מקשר בין פסגת ניפייר לבין בקע צ'רואה הממוקם 1.5 קילומטרים מצפון לפסגה.
פסגת נייפייר מקושרת באוכף מכוסה קרח לגבעת מיראדור שנמצאת דרומית - דרום-מערבית לפסגה.
פסגת נייפייר מתנשאת מעל קרחון ג'ונסון שממוקם מערבית - צפונית-מערבית לה; וכן פסגת נייפייר מתנשאת מעל קרחון האנטרסס שנמצא מזרחית לה; ומעל מפרץ פולס שמדרום לפסגת נייפייר.
פסגת נייפייר ממוקמת 2.05 קילומטרים דרומית-מזרחית לרכס צ'רואה;
פסגת נייפייר ממוקמת 3.21 קילומטרים דרומית-מערבית לנונאטאק וילן;
פסגת נייפייר ממוקמת 6.79 קילומטרים צפונית-מערבית לפסגת סנט סיריל;
פסגת ניפייר ממוקמת 2.2 קילומטקים צפונית - צפון-מזרחית לפסגת מורז.
היסטוריה > מיפוי הפסגה

הפסגה מופתה לראשונה על ידי סוקרים ספרדים בשנת 1991.
הפסגה מופתה בשנית על ידי סוקרים בולגריים בשנת 1996, בשנת 2005 ובשנת 2006.
היסטוריה > מקור השם

התכונה נקראת על שמו של קפטן ויליאם נאפייר (William Napier), רב החובל של הסקונר ונוס (Venus), מניו יורק, שביקר באיי שטלנד הדרומיים בשנים 1820 – 1821.
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
פולנדבול

ייצוג של פולין בסגנון "פולנדבול"
פולנד בול (באנגלית: polandball, "כדור פולין") היא תופעת אינטרנט אשר נוצרה לראשונה בפורום הגרמני Krautchan.net ב-2009. התופעה מתבטאת במספר גבוה של קומיקסים אינטרנטיים, בקומיקסים מדינות מוצגות כדמויות בצורת כדורים המתקשרות באנגלית עילגת. מטרת הקומיקס היא בדרך כלל הצגה הומוריסטית של סטריאוטיפים לאומיים והצגת סאטירה על יחסים בינלאומיים. השם הניתן לקומיקסים הוא בדרך כלל "פולנדבול" (אפילו אם הדמות המייצגת את פולין אינה נמצאת בקומיקס הספציפי) או "קאנטריבול" (באנגלית: Countryball, "כדור מדינה"). בציורים של פולנדבול לרוב, על אף שהציור נוצר בתוכנות גרפיקה, לא נעשה שימוש בצורות כגון מעגלים משורטטים מראש (circle tool) וקווי המתאר של ציורים אלו נעשה באופן ידני. כיום, ביוטיוב ובעוד רשתות חברתיות, ישנן גם אנימציות של קאנטרי בול/פולנד בול שבהן לפעמים הטקסט אינו עילג והצורה של העיגול לא נעשתה באופן ידני.
רקע

שורשיו של "פולנדבול" הם ב"מלחמת סייבר" באוגוסט 2009 בין גולשים פולניים לבין גולשים משאר העולם באתר האינטרנט drawball.com. האתר, ששימש כ"קנבס וירטואלי", שאפשר למשתמשים באינטרנט לצייר כל מה שירצו, וכמו כן לצייר על ציורים של אחרים. באינטרנט הפולני הועלה הרעיון לצייר את דגל פולין על הכדור, ושיתוף פעולה של אלפי פולנים הוביל להשתלטות על האתר עם ציור של לבן על גבי אדום, כשהמילה "POLSKA" כתובה במרכז. לאחר מכן, בעקבות תיאום של משתמשים באתר האינטרנט 4chan, ציור זה כוסה בצלב קרס.
Krautchan.net הוא אתר שיתוף תמונות גרמני, שבמדורו /INT/ (קיצור של "international", בינלאומי) מבקרים גולשים רבים דוברי אנגלית. התחלת תופעת האינטרנט פולנדבול מיוחסת למשתמש "Falco", גולש בריטי ב-/INT/, אשר יצר בספטמבר 2009 בעזרת תוכנת צייר את התופעה האינטרנטית בצורה א-פוליטית בשביל לעשות "טרולינג" (שלהוב) למשתמש פולני בשם "Wojak" באותו מדור שנהג להשתמש באנגלית קלוקלת. לאחר מכן, קומיקסים של פולנדבול צוירו בהתלהבות על ידי גולשים רוסים.
נושאים

נקודת המוצא של פולנדבול, אשר צבר פופולריות לאור ההתרסקות בסמולנסק ב-2010 שהרגה את נשיא פולין לך קצ'ינסקי, היא שהקומיקס מייצג את פולין, את ההיסטוריה שלה, יחסיה עם מדינות אחרות, והסטראוטיפים שלה, אשר מתמקדים במגלומניה הפולנית ובתסביכי הלאומיות שלה.
תקשורת בין כדורי-המדינות נעשית לרוב באנגלית קלוקלת המשלבת סלנג אינטרנטי ובסוף אופייני לקומיקס נראית פולין (המוצגת בכוונה בצבעים אדום על גבי לבן, הפוך מדגל פולין) מייבבת בבכי.
חלק מציורי הקומיקס של פולנדבול נובעים מההנחה שרוסיה יכולה לצאת אל החלל, ואילו פולין לא. לדוגמה, אחד מהקומיקסים הפופולריים ביותר מתחיל בכך שמטאור עומד לפגוע בכדור הארץ, דבר שגורם לכל המדינות בעלות טכנולוגית חלל לעזוב את כדור הארץ ולהגיע למסלול סביבו. בסוף הקומיקס פולין, שנשארה בכדור הארץ, נראית בוכה וממלמלת את אחת מהאמרות המפורסמות בקומיקס, "Poland cannot into space"‏ (באנגלית קלוקלת, "פולין לא יכולה לתוך חלל"). באופן הומוריסטי זה, שמים הרוסים קץ לוויכוח עם הפולנים לגבי איזה מדינה עליונה יותר.
בקומיקס פולנדבול אחר אשר מתעסק בסאטירה הוסיטורית-פוליטית, פולין מוצגת כשהיא משעממת את שאר כדורי-המדינות בהצהרות "ואז כשמחצנו את רוסיה והטורקים היו המדינה הכי גדולה בעולם... ו...". שאר כדורי-המדינות צוחקות על אמרה זו ופולין, כעת כעוסה, אומרת "kurwa" ומרימה שלט שבו כתוב "האינטרנט עסק רציני". ביטוי זה הוא פתגם אינטרנטי המלגלג לאלו שמתייחסים לנושאים בבוז. בסוף הקומיקס, בצורה אופיינית, נראית פולין בוכה.
כדורי-מדינות אחרים

חלק מן הקומיקסים עוסקים גם במדינות אחרות, אך על פי מוסכמה גם לקומיקסים אלו קוראים בשם פולנדבול. לבוואריה יש כדור משלה, וכדורים הוכנו בשביל מדינות ארצות הברית השונות, קטלוניה וסיביר בין היתר ואף יש מדינות היסטוריות וערים בעלות כדור.
ישנן מדינות שלא מוצגות בצורת כדור: סינגפור מיוצגת על ידי משולש ונקראת טרינגפור (הלחם של המילים "סינגפור" ו-"triangle", "משולש"), ישראל מוצגת כקוביה (לאור התייחסות לפיזיקה גרמנית), קזחסטן היא מלבן (ככל הנראה עקב רוחבו המופרז של הדגל), ואילו נפאל נשארת בצורת הדגל כפי שהוא, אך מתווספות לדגל שיניים בין המשולשים (מאחר שצורתו של דגל נפאל אינה סימטרית, לא יהיה ניתן לעשותו לכדור). בריטניה לרוב מאוירת כאשר היא חובשת מגבעת ומרכיבה מונוקול, וארצות הברית לרוב מאוירת כשהיא מרכיבה משקפי שמש, ובנוסף יש את מלבן הקיסרות הגרמנית אך גם לפעמים גם הוא מוצג כעיגול (בצורתו המלבנית הוא בנוסף ממחיש את תאוריית הרייך הרביעי). המדינות סרביה וסלובניה מוצגות עם המגן שבדגלן כרטייה על העין השמאלית, לרוב סרביה גם מיוצגת עם שאג'קצ'ה, כובע מסורתי שחובשים חיילים סרבים. זה במטרה לסמל את הלאומנות הסרבית. רוסיה לרוב מוצגת עם אושנקה. יפן מדי פעם בעלת אוזני חתול. הרפוליקה של ונציה נהיית כמו מין תמנון. צ'ילה (בגלל שטחה הארוך) מוצגת בתור נחש. קנדה לרוב חובשת כובע זנב דביבון. הוותיקן עם כובע של האפיפיור. מרוקו (בגלל הסמל בדגלה) מאוירת כשטן. ברמודה (בגלל משולש ברמודה) מוצגת כמשולש. איגוד: ASEAN מוצג כקרטון ופנמה חצויה לשתיים (בגלל תעלת פנמה).
מאחר שדגל פולין מוצג לרוב בהיפוכו, ניתן להתבלבל מאוד בינו לבין דגלי אינדונזיה ומונקו. לפיכך, אינדונזיה חובשת כובע בורר אורז ומונקו מרכיבה משקפי שמש.
אותו הדבר תקף גם לגבי רומניה וצ'אד, כאשר צ'אד מוצגת עם כדורי 8 בתור עיניים ואילו לרומניה יש עיניים רגילות.
כמו כן מוצגות בעזרת פולנדבולים גם ערים, אידאולוגיות, פלנטות, דתות, חברות וכו', וצורותיהן לעיתים נקבעות בהתאם למדינות המאפיינות אותן.
לעיתים משתמשים בקומיקסים של פולנדבול בכדורי ביליארד על מנת לסמל קבוצות אתניות וגזעים (אשר אין להם דגל) שונים לפי צבעם כגון:
כדור לבן - משמש להצגת מעמד הגזע הלבן.
כדור מספר 1 - צהוב - משמש להצגת תרבויות מזרח אסיה. לעיתים קרובות מלווה בכובע בורר אורז ועיניו מלוכסנות.
כדור מספר 2 - כחול - משמש להצגת תרבויות אירופאיות קדומות.
כדור מספר 3 - אדום - משמש להצגת אינדיאנים. לעיתים קרובות מלווה בעיטור נוצה.
כדור מספר 4 - סגול - משמש להצגת שבטים פרהיסטוריים. לכדור זה קיימת גם גרסה בבלית עתיקה, המשמשת להצגת תרבויות המזרח התיכון הקדום.
כדור מספר 5 - כתום - משמש להצגת אבוריג'ינים. (מאוחר יותר השימוש בו בוטל והוחלף בדגל האבוריג'ינים האוסטרלי.)
כדור מספר 6 - ירוק - משמש להצגת חוצנים, לעיתים קרובות "מדבר" בג'יבריש ובעל עיניים שחורות.
כדור מספר 7 - חום - משמש להצגת ילידי איי האוקיינוס השקט. לעיתים קרובות בעל עיניים מלוכסנות. לפעמים הוא התחליף של כדור 3, ולעיתים משמש להצגת ערבים.
כדור מספר 8 - שחור - משמש להצגת האדם השחור.
הערות שוליים

1 2 3 4 5  Orliński, Wojciech (16 בינואר 2010). "Wyniosłe lol zaborców, czyli Polandball" (בפולנית). Gazeta Wyborcza. נבדק ב-25 במרץ 2012. {{cite news}}:  (עזרה)
1 2 3 4  Zapałowski, Radosław (15 בפברואר 2010). "Znowu lecą z nami w... kulki" (בפולנית). Cooltura. אורכב מ-המקור ב-2013-05-14. נבדק ב-22 במרץ 2012. {{cite news}}:  (עזרה)
1 2 3 4  Kapiszewski, Kuba (5 באפריל 2010). "Fenomem - Polska nie umieć kosmos" (בפולנית). Przegląd. נבדק ב-26 במרץ 2012. {{cite news}}:  (עזרה)
↑  "Polandball". Knowyourmeme. נבדק ב-26 במרץ 2012. {{cite web}}:  (עזרה)
1 2  Cegielski, Tomek (12 באפריל 2011). "MEMY. Legendy Internetu" (בפולנית). Hiro.pl. נבדק ב-24 במרץ 2012. {{cite news}}:  (עזרה)
↑  "Polandball cartoon". Unknown. נבדק ב-26 במרץ 2012. {{cite web}}:  (עזרה)
↑  http://polandball.wikia.com/wiki/Caveballs#WikiaArticleComments
דוגמה של קומיקס "פולנדבול" עם ישראל, המבוסס על כתבת חדשות הטוענת כי ישראל תשתמש במסרונים בשביל להזהיר על תקיפה אפשרית מאיראן.
ייצוג של בריטניה בסגנון "פולנדבול"
פטרודקטילוס

| פטרודקטילוס |
| --- | --- |

תקופה
יורה עליון, 150.8–148.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: זאורופסידה
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
סוג:: פטרודקטילוס
מינים
 Pterodactylus antiquus
שם מדעי
 Pterodactylus ‏רפינסק, 1815

פטרודקטילוס או פטרודקטיל (שם מדעי: Pterodactylus; השם נגזר מיוונית, כאשר פטרון [πτερόν] - משמעותו "כנף", ודקטילוס [δάκτυλος] - משמעותו אצבע. השם מתייחס לדרך בה הכנף נתמכת על ידי אצבע ענקית אחת) הוא סוג של זוחל מסדרת הפטרוזאוריה.
מאפיינים

הפטרודקטילוס היה ראשון הפטרוזאורים שזוהו, כבר מ-1809 בידי החוקר ז'ורז' קיוויה ממאובנים שנתגלו באזור בוואריה, גרמניה, והם תוארכו לסוף תקופת היורה, לפני בערך 150.8–148.5 מיליוני שנים. כיום נכלל בסוג מין אחד - Pterodactylus antiquus, אך בעבר נכללו בו מינים רבים שהופרדו לסוגים אחרים.
הפטרודקטילוס היה טורף עם מוטת כנפיים של מטר אחד, והוא ככל הנראה ניזון מדגים וחיות קטנות אחרות. היה לו נרתיק גרון דומה לזה של שקנאי, וייתכן כי שימש לאחסון מזון. למעשה, יש קווי דמיון בין המין לעטלפים יותר מאשר לעופות. מאובנים נוספים התגלו ברחבי אירופה ואפריקה ומעידים שהיה זה יצור נפוץ בתקופתו.
בתרבות

הפטרודקטילוס מוכר ממספר ספרים, סרטים וסדרות טלוויזיה. הוא תואר בספרו של ארתור קונאן דויל מ-1912 "העולם שאבד" (The Lost World), אלא שהתיאור שלו דמה יותר לפטרנודון. כמו כן הוא מתואר בסרטי קינג קונג וגודזילה, אך גם שם מוצג כגדול בהרבה מהיצור האמיתי.
פרטי פטרודקטילוס נראים בסרטי המסע לעמק החלומות, במהלך לידתו של ליליפוט, שם נראים 2 מינים שונים: Pterodactylus antiquus ו-Pterodactylus kochi. כמו כן הוא מתואר בתוכנית הילדים דינו דן ובסדרה פלאווורלד.
הפטרודקטילוס לא הופיע בסרטי פארק היורה, אך נראה במשחקים שיצאו על הסדרה, בין השאר בJurassic Park Builder‏, פארק היורה 3: בניית פארק ועולם היורה: המשחק, בו הוא מזכיר מאוד את הפטרנודון הגדול בהרבה. הוא מופיע גם בסדרת האנימציה של המשחק: "Jurassic Park animated series".
גלריה

השוואת גדלים של 2 מדדי פטרודקטילים לאדם.
שחזור של פטרודקטיל
פטרודקטילוס
פוקימון זהב וכסף

| --- | --- |

עטיפת המשחק האמריקאית של פוקימון זהב, המציגה את הפוקימון האגדי הו-או
 כללי
 תאריך הוצאה:  21 בנובמבר 1999 (יפן)   14 באוקטובר 2000 (צפון אמריקה)   6 באפריל 2001 (אירופה)
 סוגה:  משחק תפקידים
 פיתוח:  Game Freak
 הוצאה לאור:  נינטנדו
 ארץ מקור:  יפן 
 שפות:  יפנית, צרפתית, איטלקית, ספרדית, אנגלית, גרמנית, קוריאנית 
 עיצוב:  קן סוג'ימורי
 סדרה:  פוקימון
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  לגיימבוי קולור
 המשחק הקודם:  פוקימון אדום וכחול
 המשחק הבא:  פוקימון קריסטל
 אתר רשמי
 
פוקימון זהב וכסף (אנגלית: Pokémon Gold Version and Silver Version, יפנית: ポケットモンスター 金・銀 Poketto Monsutā Kin Gin, ‏"Pocket Monsters: Gold & Silver") הם שני המשחקים הראשונים בדור השני של סדרת משחקי הפוקימון, אשר פותחו על ידי Game Freak והופצו על ידי נינטנדו לגיימבוי קולור. הם יצאו לראשונה ביפן בשנת 1999, בצפון אמריקה בשנת 2000, ובאירופה ב-2001. פוקימון קריסטל (Pokémon Crystal), גרסה מיוחדת של המשחקים, יצאה בערך שנה מאוחר יותר. בשנת 2009, הוציאה נינטנדו חידוש למשחקים הללו לנינטנדו DS, אשר נקראו פוקימון לב זהב ונשמת כסף. משחקים אלו כללו גרפיקה משופרת ואזורים ותכונות נוספות.
המשחק כולל 100 זנים חדשים של פוקימונים, ועוקב אחר מסעו של השחקן להיות אלוף בקרבות פוקימונים, כמו במשחקים הקודמים. שתי הגרסאות כמעט זהות, אך מכילות פרטי עלילה מעט שונים ומספר פוקימונים ייחודיים. משחקים אלו מהווים את הדור השני של משחקי הפוקימון, ועליהם מבוססת סאגת ג'וטו בסדרת הטלוויזיה של פוקימון (החל מהעונה השלישית). המשחקים שחזרו את הצלחת המשחקים הקודמים, ומכרו כ-23 מיליון עותקים ברחבי העולם.
עונת 2014/2015 ב-NBA

| --- | --- |
 תאריך התחלה:  28 באוקטובר 2014
 תאריך סיום:  16 ביוני 2015
 מספר קבוצות:  30
 מספר משחקים לקבוצה:  82
 דראפט 2014
 בחירה ראשונה:  אנדרו ויגינס
 על ידי:  קליבלנד קאבלירס
 העונה הסדירה
 המאזן הטוב ביותר:  גולדן סטייט ווריורס
 MVP של העונה הסדירה:  סטפן קרי (גולדן סטייט)
 מלך הסלים:  ראסל וסטברוק (אוקלהומה סיטי)
 הפלייאוף
 אלופת המזרח:  קליבלנד קאבלירס
 אלופת המערב:  גולדן סטייט ווריורס
 סדרת הגמר
 אלופה:  גולדן סטייט ווריורס
 MVP של סדרת הגמר:  אנדרה איגודלה
 → 2013/20142015/2016 ←
 
עונת 2014/2015 היא העונה ה-69 של ליגת ה-NBA. גולדן סטייט ווריורס זכתה בתואר האליפות הרביעי שלה לאחר שניצחה בסדרת הגמר את קליבלנד קאבלירס בתוצאה 2–4. אנדרה איגודלה זכה בתואר ה-MVP של סדרת הגמר. ל-MVP של העונה הסדירה בעונה זו נבחר סטפן קרי שקלע 23.8 נקודות ומסר 7.7 אסיסטים בממוצע למשחק לאורך העונה והוליך את קבוצתו, גולדן סטייט ווריורס, למאזן הטוב בליגה (67-15).
לפני תחילת העונה, ב-11 ביולי 2014, הודיע לברון ג'יימס שהחליט לעזוב את מיאמי היט איתה לקח שתי אליפויות NBA (בעונת 2011/12 ועונת 2012/13) ולחזור לקבוצה בה שיחק בשבע עונותיו הראשונות בליגה - קליבלנד קאבלירס.
שינויים בסגלי הקבוצות > חילופי מאמנים

| תאריך מינוי> לפני תחילת העונה | קבוצה> לפני תחילת העונה | מאמן נכנס> לפני תחילת העונה | מאמן יוצא> לפני תחילת העונה |
| --- | --- | --- | --- |
| 14 במאי 2014 | דטרויט פיסטונס | סטן ואן גנדי | ג'ון לוייר |
| 19 במאי 2014 | גולדן סטייט ווריורס | סטיב קר | מארק ג'קסון |
| 6 ביוני 2014 | מינסוטה טימברוולבס | פליפ סונדרס | ריק אדלמן |
| 6 ביוני 2014 | יוטה ג'אז | קווין סניידר | טיירון קורבין |
| 10 ביוני 2014 | ניו יורק ניקס | דרק פישר | מייק וודסון |
| 20 ביוני 2014 | קליבלנד קאבלירס | דייוויד בלאט | מייק בראון |
| 1 ביולי 2014 | מילווקי באקס | ג'ייסון קיד | לארי דרו |
| 2 ביולי 2014 | ברוקלין נטס | ליונל הולינס | ג'ייסון קיד |
| 28 ביולי 2014 | לוס אנג'לס לייקרס | ביירון סקוט | מייק ד'אנטוני |
במהלך העונה
| 15 בדצמבר 2014 | סקרמנטו קינגס | טיירון קורבין | מייקל מלון |
| 5 בפברואר 2015 | אורלנדו מג'יק | ג'יימס בורגו | ז'אק ווהן |
| 12 בפברואר 2015 | סקרמנטו קינגס | ג'ורג' קארל | טיירון קורבין |
| 3 במרץ 2015 | דנוור נאגטס | מלווין האנט | בראיין שואו |
שינויים בסגלי הקבוצות > מעברי שחקנים בולטים > שחקנים שפרשו מה-NBA

דרק פישר פרש ב-10 ביוני 2014.
שיין באטייה פרש ב-15 ביוני 2014.
צ'ונסי בילאפס פרש ב-9 בספטמבר 2014.
ג'ייסון קולינס פרש ב-19 בנובמבר 2014.
ריצ'רד המילטון פרש ב-26 בפברואר 2015.
סטיב נאש פרש ב-21 במרץ 2015.
שינויים בסגלי הקבוצות > מעברי שחקנים בולטים > שחקנים חופשיים

ב-11 ביולי עבר לברון ג'יימס לקליבלנד קאבלירס (ממיאמי היט).
ב-15 ביולי עבר לואול דנג למיאמי היט (מקליבלנד קאבלירס).
ב-15 ביולי עבר צ'נדלר פארסונס לדאלאס מאבריקס (מיוסטון רוקטס).
ב-17 ביולי עבר פול פירס לוושינגטון ויזארדס (מברוקלין נטס).
ב-18 ביולי עבר פאו גאסול לשיקגו בולס (מלוס אנג'לס לייקרס).
ב-18 בספטמבר עבר עומרי כספי לסקרמנטו קינגס (מיוסטון רוקטס).
שינויים בסגלי הקבוצות > מעברי שחקנים בולטים > טריידים

ב-25 ביוני 2014 העבירה דאלאס מאבריקס את טייסון צ'נדלר וריימונד פלטון לניו יורק ניקס בתמורה לחוסה קלדרון, סמואל דלמברט, ויין אלינגטון, שיין לארקין ושתי בחירות סיבוב שני בדראפט.
ב-15 ביולי 2014 הושלם טרייד משולש ששלח את עומר אשיק ועומרי כספי (מיוסטון) לניו אורלינס פליקנס, את טרבור אריזה (מוושינגטון), אלונזו ג'י וסקוטי הופסון (מניו אורלינס) ליוסטון רוקטס ואת מלווין איליי (מניו אורלינס) לוושינגטון ויזארדס.
ב-23 באוגוסט 2014 הושלם טרייד משולש ששלח את אנדרו ויגינס, אנתוני בנט (מקליבלנד) ות'דאוס יאנג (מפילדלפיה) למינסוטה טימברוולבס, את קווין לאב (ממינסוטה) לקליבלנד קאבלירס ואת לוק בא א מוטה, אלכסיי שבד (ממינסוטה) ובחירת סיבוב ראשון בדראפט (מקליבלנד) לפילדלפיה 76'.
ב-18 בדצמבר 2014 העבירה בוסטון סלטיקס את ראז'ון רונדו ודווייט פאוול לדאלאס מאבריקס בתמורה לג'מיר נלסון, ג'יי קראודר, ברנדן רייט, בחירת סיבוב ראשון ובחירת סיבוב שני בדראפט.
ב-5 בינואר 2015 הושלם טרייד משולש ששלח את אימאן שאמפרט, ג'יי. אר. סמית' (מניו יורק) ובחירת סיבוב ראשון בדראפט (מאוקלהומה סיטי) לקליבלנד קאבלירס, את דיון וייטרס (מקליבלנד) לאוקלהומה סיטי ת'אנדר ואת לאנס תומאס (מאוקלהומה סיטי), לואיס אמונדסון, אלכס קירק, ובחירת סיבוב שני בדראפט (מקליבלנד) לניו יורק ניקס.
ב-7 בינואר 2015 העבירה קליבלנד קאבלירס שתי בחירות סיבוב ראשון בדראפט לדנוור נאגטס בתמורה לטימופיי מוזגוב ובחירת סיבוב שני בדראפט.
ב-19 בפברואר 2015 העבירה ברוקלין נטס את קווין גארנט למינסוטה טימברוולבס בתמורה לת'דאוס יאנג.
ב-19 בפברואר 2015 הושלם טרייד משולש ששלח את גוראן דרגיץ' וזוראן דרגיץ' (מפיניקס) למיאמי היט, את נוריס קול, שון ויליאמס וג'סטין המילטון (ממיאמי) לניו אורלינס פליקנס ואת ג'ון סלמונס (מניו אורלינס), דני גריינג'ר ושתי בחירות סיבוב ראשון בדראפט (ממיאמי) לפיניקס סאנס.
ב-19 בפברואר 2015 הושלם טרייד משולש ששלח את ברנדון נייט וקנדל מארשל (ממילווקי) לפיניקס סאנס, את מייקל קרטר-ויליאמס (מפילדלפיה), טיילר אניס ומיילס פלאמלי (מפיניקס) למילווקי באקס ובחירת סיבוב ראשון בדראפט (מפיניקס) לפילדלפיה 76'.
ב-19 בפברואר 2015 הושלם טרייד משולש ששלח את רג'י ג'קסון (מאוקלהומה סיטי) לדטרויט פיסטונס, את אנס קאנטר, סטיב נובאק (מיוטה), קייל סינגלר, די. ג'יי. אוגוסטין ובחירת סיבוב שני בדראפט (מדטרויט) לאוקלהומה סיטי ת'אנדר ואת קנדריק פרקינס, גרנט ג'רט, זכויות הדראפט על טיבור פלייס, בחירת סיבוב ראשון בדראפט (מאוקלהומה סיטי) ובחירת סיבוב שני בדראפט (מדטרויט) ליוטה ג'אז.
אולסטאר

סוף שבוע האולסטאר של שנת 2015 נערך במדיסון סקוור גארדן שבניו יורק סיטי. ההוא החל ב-13 בפברואר 2015 והסתיים במשחק האולסטאר ביום ראשון 15 בפברואר.
אולסטאר > משחק האולסטאר

המאמנים במשחק האולסטאר היו מייק בודנהולצר מאטלנטה המזרחית וסטיב קר מגולדן סטייט המערבית שהחזיקו במאזן הטוב ביותר במחוז שלהן. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל סטפן קרי שקיבל למעלה ממיליון וחצי קולות, מעט אחריו הגיע הפורוורד לברון ג'יימס. השחקנים קובי בראיינט, אנתוני דייוויס ובלייק גריפין נכנסו בהצבעה לחמישיות אך נעדרו מהמשחק עצמו בשל פציעות. האחים פאו (שיקגו, מזרח) ומארק גאסול (ממפיס, מערב) נבחרו לפתוח בחמישיות במחוזות שלהם, וזו הייתה הפעם הראשונה ששני אחים פותחים ביחד במשחק האולסטאר של ה-NBA. במשחק עצמו נצחה קבוצת המערב 163 - 158. ל-MVP של משחק האולסטאר נבחר ראסל וסטברוק שקלע 41 נקודות.
נפצע ^- קובי בראיינט, אנתוני דייוויס, בלייק גריפין ודוויין וייד נעדרו מהמשחק בשל פציעה.
החליף ^- במזרח קייל קורבר החליף את וייד, במערב דמרקוס קאזינס נכנס לסגל במקום בראיינט, דמיאן לילארד במקום גריפין ודירק נוביצקי במקום דייוויס.
פתח ^- את מקומם של בראיינט, לילארד ודייוויס בחמישיית המערב בחר סטיב קר למלא בג'יימס הארדן, קליי תומפסון ולמרכוס אולדרידג'.
| 0 | 1 | 2 | 3 | 4 |
| --- | --- | --- | --- | --- |
| 15 בפברואר 2015 | מזרח | 158 - 163 | מערב | מדיסון סקוור גארדן, ניו יורק |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 17,198 |
|  | נק': לברון ג'יימס - 30 ריב': פאו גאסול - 12 אס': קייל לאורי - 8 |  | נק': ראסל וסטברוק - 41 ריב': מארק גאסול - 10 אס': כריס פול - 15 |  |
אולסטאר > אירועים נוספים

משחק הסלבריטאים - קבוצת המזרח ניצחה את קבוצת המערב.
משחק הכוכבים העולים ("Rising Stars Challenge") בו השתתפו רוקיז או שחקנים בעונתם השנייה ב-NBA שחולקו לאזרחי ארצות הברית נגד שחקנים משאר מדינות העולם. קבוצת "העולם" ניצחה 121 - 112. ל-MVP של המשחק נבחר אנדרו ויגינס מקבוצת העולם (מינסוטה טימברוולבס).
תחרות השוטינג סטארס - ניצחה קבוצת בוש.
אתגר הכישורים - זכה פטריק בוורלי (יוסטון רוקטס) שהתמודד בגמר מול ברנדון נייט (מילווקי באקס).
תחרות השלשות - זכה סטפן קרי (גולדן סטייט ווריורס), שהתמודד בגמר מול קיירי אירווינג (קליבלנד קאבלירס) וקליי תומפסון (גולדן סטייט ווריורס).
תחרות ההטבעות - זכה הגארד הרוקי בן ה-19 זאק לאבין (מינסוטה טימברוולבס), שהתמודד בגמר מול גארד צעיר אחר - ויקטור אולדיפו (אורלנדו מג'יק).
העונה הסדירה

‏*כוכבית מסמנת קבוצה שסיימה ראשונה בבית שלה.
פורטלנד סיימה במקום הראשון בבית הצפון מערבי ולכן דורגה במקום הרביעי, מעל ממפיס וסן אנטוניו שסיימו עם מאזן טוב משלה אך ללא אליפות הבית שלהן.
ניו אורלינס דורגה מעל אוקלהומה סיטי בשל יתרון 1–3 בארבעת המפגשים הישירים בין הקבוצות.
ברוקלין דורגה מעל אינדיאנה בשל יתרון 1–3 בשלושת המפגשים הישירים בין הקבוצות.
העונה הסדירה > סטטיסטיקה

| קטגוריה | שחקן | קבוצה | ערך |
| --- | --- | --- | --- |
| נקודות למשחק | ראסל וסטברוק | אוקלהומה סיטי ת'אנדר | 28.1 |
| ריבאונדים למשחק | דיאנדרה ג'ורדן | לוס אנג'לס קליפרס | 15.0 |
| אסיסטים למשחק | כריס פול | לוס אנג'לס קליפרס | 10.2 |
| חטיפות למשחק | קוואי לנארד | סן אנטוניו ספרס | 2.31 |
| חסימות למשחק | אנתוני דייוויס | ניו אורלינס פליקנס | 2.94 |
| איבודים למשחק | ראסל וסטברוק | אוקלהומה סיטי ת'אנדר | 4.4 |
| עבירות למשחק | דמרקוס קאזינס | סקרמנטו קינגס | 4.1 |
| דקות למשחק | ג'ימי באטלר | שיקגו בולס | 38.7 |
| אחוזים מהשדה | דיאנדרה ג'ורדן | לוס אנג'לס קליפרס | 71.0% |
| אחוזים מהקו | סטפן קרי | גולדן סטייט ווריורס | 91.4% |
| אחוזים לשלוש | קייל קורבר | אטלנטה הוקס | 49.2% |
| נקודות מדד למשחק | אנתוני דייוויס | ניו אורלינס פליקנס | 30.89 |
| דאבל דאבלים | פאו גאסול | שיקגו בולס | 54 |
| טריפל דאבלים | ראסל וסטברוק | אוקלהומה סיטי ת'אנדר | 11 |
העונה הסדירה > שיאים למשחק

| קטגוריה | שחקן | קבוצה | ערך |
| --- | --- | --- | --- |
| נקודות | קיירי אירווינג | קליבלנד קאבלירס | 57 |
| ריבאונדים | דיאנדרה ג'ורדן | לוס אנג'לס קליפרס | 27 |
| ריבאונדים | אנדרה דראמונד | דטרויט פיסטונס | 27 |
| אסיסטים | ברנדון ג'נינגס | דטרויט פיסטונס | 21 |
| חטיפות | מריו צ'למרס | מיאמי היט | 8 |
| חסימות | חסן וייטסייד | מיאמי היט | 12 |
| שלשות | קליי תומפסון | גולדן סטייט ווריורס | 11 |
| שלשות | קיירי אירווינג | קליבלנד קאבלירס | 11 |